เสด็จสู่สวรรคาลัย
เชื่อว่าวันนี้จะเป็นวันที่คนไทยทุกเพศทุกวัย ต้องจดจำจารึกอยู่ในดวงใจตลอดจนชีวิตหาไม่ พระมหากรุณาธิคุณ พระราช กรณียกิจ พระบรมราโชวาท พระราชดำริของในหลวงรัชกาลที่ 9จะอยู่คู่กับประเทศไทยอยู่คู่กับคนไทยไปนิรันดร์,คลื่นมหาชนที่มุ่งมาจากทั่วทุกสารทิศ ไม่ย่อท้อต่อสภาพอากาศสภาพร่างกาย จะเมื่อยจะเหนื่อยจะร้อนจะหนาวเพียงไหน แต่จิตใจคนไทยหลอมรวมเป็นใจเดียวกัน มุ่งไปสู่ศูนย์รวมดวงใจของคนไทยทั้งชาติ,กระทั่งกองอำนวยการร่วมพระราชพิธี ต้องเปิดให้ประชาชนเข้าถวายสักการะพระบรมฉายาลักษณ์ พระบาทสมเด็จพระ ปรมินทรมหาภูมิพลอดุลยเดช บรมนาถบพิตร ตลอด 24 ชั่วโมง ยกเว้นช่วงที่มีพระราชพิธีถวายพระเพลิงพระบรมศพระหว่างวันที่ 25-29 ต.ค. และเมื่อเสร็จพระราชพิธีสำคัญแล้ว ประชาชนสามารถเข้าถวายสักการะได้ตามปกติ,ความหมายของ การส่งเสด็จสู่สวรรคาลัย ตามคำอ้างอิงของ พล.ต.ม.ร.ว.ศุภวัฒน์ เกษมศรี ประธานคณะกรรมการจัดทำหลักเกณฑ์การใช้ราชาศัพท์แห่งราชบัณฑิตยสถาน ศ.พิเศษ จำนงค์ ทองประเสริฐ ราชบัณฑิต อ.จุลทัศน์ พยาฆรานนท์ รองประธาน มีความเห็นพ้องว่า พระองค์ทรงมีบุญญาบารมีที่จะเสด็จไปสู่สวรรคาลัยด้วยพระองค์เอง หากใช้คำว่า ส่งเสด็จ นำหน้า สู่สวรรคาลัย อาจสื่อความหมายได้ว่า ประชาชนเป็นผู้ส่งเสด็จ,ดังนั้น หากจะตัดคำว่า ส่ง ออกไป เหลือเพียง ,เสด็จสู่สวรรคาลัย, หรือ ผู้เสด็จสู่สวรรคาลัย จะทำให้ถ้อยคำสวยงามและสื่อความหมายได้ชัดเจนขึ้น,ทั้งนี้ เพื่อความสะดวกและรวดเร็วในการเดินทางเข้าร่วม พระราชพิธีถวายพระเพลิงพระบรมศพและถวายดอกไม้จันทน์ ในวันที่ 26 ตุลาคมนี้ ทางราชการได้จัดจุดจอดรถในบริเวณ แยกอรุณอมรินทร์ แยกวิสุทธิกษัตริย์ สนามม้านางเลิ้ง บ้านมนังคศิลา และ แยกเมอรี่คิงส์ จากนั้นประชาชนจะต้องเดินเท้าจากจุดจอดรถไปยังมณฑลพิธีท้องสนามหลวง,และในบริเวณรอบๆมณฑลพิธีท้องสนามหลวงจะปิดถนน 13 เส้นทาง ไปจนถึงวันที่ 27 ตุลาคม ได้แก่ ถนนจักรพรรดิพงษ์ ถนนนครสวรรค์ ถนนหลานหลวง ถนนกรุงเกษม ถนนราชดำเนินนอก ถนนลูกหลวงถึงแยกประชาเกษม ถนนพิษณุโลกถึงแยกวังแดง ถนนศรีอยุธยาถึงแยกพลหนึ่ง ถนนจักรเพชรถึงเฟื่องนคร ถนนตรีเพชร ถนนบำรุงเมืองถึงแยกเสาชิงช้า แยกสำราญราษฎร์ ถนนราชดำเนินนอกถึงหน้าลานพระรูปและถนนศรีอยุธยา,สำหรับ จุดที่สามารถชมริ้วขบวนได้ มีอยู่ 5 จุดด้วยกัน คือถนนหน้าศาลหลักเมือง ถนนมหาราช ถนนท้ายวัง ถนนราชดำเนินและถนนสนามไชย,วันที่ 26 ตุลาคม พ.ศ.2560 นับเป็นปรากฏการณ์ที่คนไทยหลอมเป็นใจเดียว ถวายพ่อของแผ่นดิน เป็นปรากฏการณ์ที่เงียบสงบทั้งประเทศ ห้างสรรพสินค้า ธนาคาร สถานที่ราชการ บริษัทเอกชน โรงมหรสพ หรือแม้แต่ร้านสะดวกซื้อ ห้างขายปลีกขายส่ง ต่างพร้อมใจกันปิดกิจการเพื่อแสดงความอาลัยถึง พระบาทสมเด็จพระปรมินทรมหาภูมิพลอดุลยเดช บรมนาถบพิตร ในหลวงรัชกาลที่ 9,หลั่งน้ำตาส่งพ่อสู่ฟ้า เสด็จสู่สวรรคาลัยแล้ว.,หมัดเหล็ก,mudlek@thairath.co.th, 
คลื่นมหาชนที่มุ่งมาจากทั่วทุกสารทิศ ไม่ย่อท้อต่อสภาพอากาศสภาพร่างกาย จะเมื่อยจะเหนื่อยจะร้อนจะหนาวเพียงไหน แต่จิตใจคนไทยหลอมรวมเป็นใจเดียวกัน มุ่งไปสู่ศูนย์รวมดวงใจของคนไทยทั้งชาติ
รัชกาลที่9,ในหลวง ร.9,พระราชพิธีถวายพระเพลิงพระบรมศพ,ส่งใจสู่ฟ้าอาลัยพ่อ